Държавен вестник, бр. 68, 2007 г., стр. 108

С Т Р .  108
Д Ъ Р Ж А В Е Н   В Е С Т Н И К
Б Р О Й  68
16. ако докладът за предложение/ревизиран док-
лад за предложение бъде одобрен от всички получа-
тели, в двуседмичен срок комисията за изпитвания-
та представя на електроенергийния системен опера-
тор и на ползвателите на електропреносната мрежа
по т. 2, буква “б” програма (“програма за изпитва-
нията”), която съдържа:
а) времеви график;
б) последователност на превключванията;
в) списък на персонала, участващ в провеждане-
то на изпитванията;
г) средства за регистрация и наблюдение;
д) средства за комуникация;
е) мерки по безопасност;
ж) други въпроси, които комисията счита за не-
обходими;
17. програмата за изпитванията задължава всич-
ки страни по т. 12 да действат в съответствие с усло-
вията на тази програма във връзка с предложените
изпитвания;
18. всички проблеми във връзка с предложените
системни изпитвания, които възникнат след издава-
нето на програмата за изпитвания, незабавно пис-
мено се изпращат до координатора на изпитвания-
та; ако координаторът реши, че тези проблеми на-
лагат промяна или отлагане на изпитванията, той
незабавно писмено уведомява страните по т. 12;
19. ако в деня на провеждане на системните из-
питвания условията на работа на електроенергий-
ната система са такива, че някоя от страните по т. 12
прецени за необходимо да отложи или отмени нача-
лото на изпитванията, съответната страна незабав-
но уведомява координатора на изпитванията за ос-
нованията на това искане; координаторът на изпит-
ванията отлага или отменя началото на изпитвани-
ята и договаря със страните по т. 12 друго подходя-
що време за провеждане на системните изпитвания;
ако координаторът на изпитванията не може да пос-
тигне такава договореност, той организира заседа-
ние на комисията за изпитванията възможно най-
скоро, за да съгласува друго подходящо време за про-
веждане на изпитванията;
20. когато някоя от страните по тези правила
откаже да участва в системни изпитвания или не
изпълни поетите задължения, което не позволява
провеждането на планирани системни изпитвания,
електроенергийният системен оператор сезира
ДКЕВР; Държавната комисия за енергийно и водно
регулиране се произнася с решение, което е задъл-
жително за засегнатите страни; ДКЕВР уведомява
комисията за изпитванията и страните по т. 12 за
своето решение;
21. не по-късно от три месеца от провеждане на
системните изпитвания, освен ако не е договорено
друго, електроенергийният системен оператор из-
праща писмен доклад (“заключителен доклад”) до
комисията за изпитванията;
22. заключителният доклад включва:
а) описание на изпитваните съоръжения;
б) програмата на проведените изпитвания;
в) получените резултати;
г) заключения и препоръки;
23. комисията за изпитванията обсъжда и одоб-
рява заключенията и препоръките от заключител-
ния доклад не по-късно от един месец от неговото
представяне, след което се разпуска;
24. в определени случаи по преценка на електро-
енергийния системен оператор предварително уве-
домление за провеждането на системни изпитвания
може да бъде дадено по-малко от шест месеца преди
планираното начало на изпитванията; в този случай
след консултация с ползвателите на електропренос-
ната мрежа по т. 2, буква “б” електроенергийният
системен оператор съставя времеви график за про-
цедурите от т. 4 до т. 17.
Г л а в а  д е с е т а
НЕПРЕДВИДЕНИ ОБСТОЯТЕЛСТВА
Чл. 198. (1) При възникване на обстоятелства,
които не са предвидени в тези правила, електро-
енергийният системен оператор провежда спешно
и на добра воля консултации с всички засегнати
ползватели на електропреносната мрежа с цел по-
стигане на споразумение по отношение на това,
което трябва да бъде извършено съобразно тези
обстоятелства.
(2) Ако в кратък срок не се постигне споразу-
мение между електроенергийния системен опера-
тор и засегнатите ползватели на електропренос-
ната мрежа по отношение на необходимите дейс-
твия, електроенергийният системен оператор оп-
ределя тези действия в случаите, когато се застра-
шават сигурността и безопасността на електро-
енергийната система или се засягат интересите на
други ползватели.
(3) Когато електроенергийният системен опера-
тор извършва определяне по ал. 2, той отчита, до-
колкото е възможно, позициите, изразени от засег-
натите ползватели на електропреносната мрежа.
Чл. 199. Електроенергийният системен опера-
тор прекъсва пазара при аварийни ситуации
(ППАС) в съответствие с Правилата за търговия
и/или въвежда ограничителен режим в съответст-
вие с Наредбата за обявяване и въвеждане на огра-
ничителен режим при:
1. възникване на или за предотвратяване на
аварии;
2. когато съществува опасност за здравето или
живота на хора;
3. когато съществува опасност от разделяне на
електроенергийната система на България на несин-
хронно работещи части;
4. когато съществува опасност от отделяне на
електроенергийната система на България самосто-
ятелно и/или заедно със съседни електроенергийни
системи от синхронната област на UCTE;
5. при възникване на дефицит, по-голям от
1200 МW;
6. при намалена статична и/или динамична ус-
тойчивост (нива на напрежение, по-ниски от 0,9 от
номинално допустимите нива на напрежение);
7. при опасност от нанасяне на значителни мате-
риални щети на електроенергийната система, съот-
ветно на електропреносната мрежа или на ползва-
телите;
8. при опасност от замърсявания на околната
среда (по предложение на компетентните органи по
смисъла на чл. 10, ал. 1 от Закона за опазване на
околната среда).
Чл. 200. Всеки ползвател на електропреносната
мрежа е длъжен да изпълнява всички разпорежда-
ния, дадени му от електроенергийния системен опе-
ратор след такова определяне, при условие че те са
съвместими с техническите параметри на неговите
съоръжения.